|  |
| --- |
| **KRITERIJI ZA IZDELAVO IN OVREDNOTENJE NAČRTOV ITS** |

|  |  |
| --- | --- |
| ***Kriteriji (strok. izhodišča)*** | ***Vprašanja za pripravo, pregled, nadgraditev primera***  |
| Smiselnost ITS | Ali je ITS smiseln in prepričljiv? Ali nadgradi cilje posameznih predmetov – »dodana vrednost«? Kakšno izkušnjo in predstavo o interdisciplinarnosti bodo dijaki dobili iz njega kot popotnico za življenje? |
| Prepričljivost, privlačnost ključnega vprašanja | Kako prepričljivo in interdisciplinarno je ključno vprašanje? Kako ustrezno povzema bistvo ITS? Kako nagovarja dijake? |
| Ustreznost načrtovanja interdisciplinarnosti | Kako smiselno so razvrščeni/kombinirani vložki posamičnih predmetov in skupni vložki (timsko poučevanje) |
| Ustreznost izbire tipa timskega poučevanja | Ali je izbran najbolj optimalen tip timskega poučevanja? |
| Raznolikost in poglobljenost znanj oz. učnih dosežkov | Koliko in kako (s katerimi konkretnimi dejavnostmi) se v ITS razvija trajno, poglobljeno razumevanje ter zmožnost uporabe tako pridobljenega znanja in veščin v življenju? |
| Vključenost transverzalnih veščin | S katerimi konkretnimi dejavnostmi spodbujamo kritično mišljenje, ustvarjalnost, problemski pristop, sodelovanje? |
| Sodelovalnost  | Kako premišljeno je v ITS umeščeno sodelovalno učenje? |
| Avtentičnost učnih in problemskih situacij | Ali so učne situacije iz ITS zanimive in prepričljive za dijake, problemi relevantni in pomembni, življenjski? |
| Razpoložljivost virov | Ali so na razpolago ustrezni, avtentični viri in gradiva? |
| Povezanost z lokalnim okoljem in relevantnimi aktualnimi problemi | Katere realne družbene, ekonomske, trajnostne, znanstveno-tehnološke, kulturno-umetniške izzive prepoznavate v svojem okolju in nanje odgovarjate z ITS? |
| Vključenost podjetnosti | Kje konkretno se spodbuja podjetnostne kompetence? Katere iz ENTRECOMP so vključene v ITS in kako? |
| Načini spremljanja in vrednotenja rezultatov | Kako poglobljeni, kvalitativni, raznovrstni ter avtentični so načini spremljanja in vrednotenja? Kako dobro jim uspe zajeti in ovrednotiti raznolike vrste dosežkov? |
| Aktivna udeležba dijakov | Koliko možnosti je za aktivno udeležbo dijakov: pri izbiri ITS oz. ključnega vprašanja, pri opredeljevanju rezultatov in kriterijev, načrtovanju aktivnosti in spremljanju napredka.  |